**ZÁHRADKA NA OKNE – EXPERIMENTUJEME** (pokus-pozorovanie-od semienka k rastlinke)

****Fazuľa patrí medzi najpestovanejšie strukoviny u nás. Táto teplomilná rastlina môže byť pestovaná v mnohých rôznych odrodách. Fazuľu dokážu vypestovať už malé deti , tak prečo by ste ju nedokázali pestovať aj vy?

**Čo budeme potrebovať:**

- okno (najlepšie na južnej strane)

- uzatváracie zip vrecko/euroobal, lepiacu pásku

- vatu /pôdu

- semienko fazuľky

- vodu

****

****

Podľa podmienok môžete použiť pôdu alebo vatu, efekt bude rovnaký. Dôležité je, aby rodič dobre lepiacou páskou pripevnil zip vrecko/euroobal na okno do takej výšky, aby dieťa malo dobré podmienky na pozorovanie.

- pri tomto pokuse majú deti možnosť pozorovať rast rastliny zo semienka, pozorovať môžu aj pomocou lupy☺

- pozorovanie si môžu zaznamenávať v pozorovacom hárku – dolu nižšie – vystrihnuté obrázky si postupne budú lepiť do prázdnej tabuľky podľa aktuálneho pozorovania záhradky

- pri pozorovaní uvidia všetky časti rastliny – semienko, koreň, klíček, stonka, list, kvet.


- môžu pozorovať vyparovanie vody (kvapky vody sa v začiatkoch budú zrážať na stenách – v zip vrecku)

- pri starostlivosti si uvedomia potrebu vody a svetla pre rast rastliny (druhé vrecko s fazuľkou pripevniť na stenu/skriňu, nepolievať)

Svojou „záhradkou na okne“ sa môžete pochváliť na našom webe.



Pozorovací hárok:

 vystrihnúť obrázky

postupne nalepiť obrázky